
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 645 

26 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων αιγιαλού και παραλίας στη θέ¬ 
ση «ΠΑΡΑΛΙΑ ΜΗΘΥΜΝΑΣ», Δήμου Μήθυμνας, νή¬ 
σου Λέσβου, Νομού Λέσβου. Ενδιαφερόμενοι: α) ο 
Δήμος Μήθυμνας και β) οι Κωστάκης Νικόλαος και 


η Μαρία Χονδρονικόλα. 1 

Τροποποίηση εγκεκριμένου σχεδίου Πόλεως και χρή¬ 
σεων γης στα Ο.Τ 1151, 1151α, 1151γ, 1152 και 
1312 (πρώην Βιομηχανία Λαδόπουλου). 2 


ΑΠΟΦΑΣΕΙ Σ 

Αριθ. 1366 (1) 

Καθορισμός των ορίων αιγιαλού και παραλίας στη θέση 
«ΠΑΡΑΛΙΑ ΜΗΘΥΜΝΑΣ», Δήμου Μήθυμνας, νήσου Λέ¬ 
σβου, Νομού Λέσβου. Ενδιαφερόμενοι: α) ο Δήμος 
Μήθυμνας και β) οι Κωστάκης Νικόλαος και η Μαρία 
Χονδρονικόλα. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξειςτου Ν. 2971/2001 (ΦΕΚ285/τ.Α719.12.2001) 
«Αιγιαλός, παραλία και άλλες διατάξεις». 

2. Τις διατάξεις του Ν.Δ. 439/1970 «περί συμπληρώσε- 
ως των διατάξεων περί αιγιαλού». 

3. Τις διατάξεις του Ν. 3200/1955 «Περί διοικητικής α¬ 
ποκέντρωσης» άπως αυτές τροποποιήθηκαν και ισχύουν 
σήμερα με τα Ν.Δ. 532/1970, Β.Δ. 704/1970, Β.Δ. 
705/1970, Β.Δ. 192/1972, Π.Δ. 71/1984, Π.Δ. 347/1986, Ν. 
2026/1992 και Π.Δ. 97/1993. 

4. Τις διατάξειςτου Π.Δ. 551/1988 «Οργάνωση Νομαρ¬ 
χιών - Οργάνωση Οικονομικών Υπηρεσιών» (ΦΕΚ259τ.Α'). 

5. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κλπ.» (ΦΕΚ 90 τ.Α'). 

6. Τις διατάξειςτου άρθρου 14του Ν. 2399/1996 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (ΦΕΚ90τ.Α'), με 
το οποίο καταργήθηκαν οι θέσεις των Περιφερειακών Δι¬ 


ευθυντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

7. Τις διατάξεις των παρ. 2 και 6 του άρθρου 1 του Ν. 
2503/1997 «Διοίκηση, οργάνωση, στελέχωσητης Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 
άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή της Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν, αλλά α¬ 
ποτελούν απά 1.9.1997 Υπηρεσίες του Υπουργείου Οικο¬ 
νομικών. 

8. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέατης Περιφέρειας σε θέματα Υ- 
πηρεσιώντου Υπουργείου Οικονομικών, μεταφέρονται α¬ 
πό 1.9.1997 στον Υπουργό Οικονομικών. 

9. Η υπ’ αριθμ. 14650/ΔΙΟΕ 85/17.3.2004 (ΦΕΚ 519/ 
17.3.2004) κοινή Απόφαση του Πρωθυπουργού και του Υ¬ 
πουργού Οικονομίας και Οικονομικών «Καθορισμός αρμο¬ 
διοτήτων των Υφυπουργών Οικονομίας και Οικονομικών». 

10. Τις διατάξειςτου άρθρου 46παρ 21 του Ν. 3220/2004 
- ΦΕΚ 15/28.1.2004 τ.Α' δυνάμει των οποίων οι αρμοδιότη¬ 
τες του Υπουργού Οικονομίας και Οικονομικών οι οποίες 
ανήκαν ή είχαν μεταβιβαστεί στους Νομάρχες μέχριτην έ¬ 
ναρξη λειτουργίας των Νομαρχιακών Αυτοδιοικήσεων και 
αφορούν θέματα των Υπηρεσιών του Υπουργείου Οικονο¬ 
μίας και Οικονομικών, που εξαιρέθηκαν απάτην κατάργη¬ 
ση με τις διατάξεις της παρ. 2 του άρθρου 39 του Ν. 
2218/1994, περιέρχονται στον Γ ενικά Γ ραμματέα της Πε¬ 
ριφέρειας, εκτάςτων θεμάτων των Υ.Δ.Ε. 

11. Την υπ’ αριθμ. 15542/1.4.2004 διαπιστωτική πράξη 
που δημοσιεύτηκε στο ΦΕΚ93/2.4.2004τ.Β'και με την οποία 
ορίστηκαν οι Γενικοί Γραμματείς Περιφερειών της Χώρας. 

12. Την από 21.5.2004 Έκθεση της κατά το άρθρο 3 του 
Ν. 2971/2001 αρμάδιας Επιτροπής περί χάραξης των ο¬ 
ρίων αιγιαλού και παραλίας, στη περιοχή «ΠΑΡΑΛΙΑ ΜΗ¬ 
ΘΥΜΝΑΣ», Δήμου Μήθυμνας, νήσου Λέσβου, Νομού Λέ¬ 
σβου, καθώς επίσης και το απά Ιανουάριο του 2004 τυπο¬ 
γραφικό - υψομετρικό τυπογραφικό διάγραμμα, κλίμακας 
1:500, το οποίο έχει συνταχθεί απά τον Μιχάλη Χατζέλλη, 
Τοπογράφο Μηχανικό, σε μία (1) πινακίδα, ελέγχθηκε ως 
προς για την ακρίβεια της αποτύπωσης και θεωρήθηκε 

στις 2.3.2004 από την Ελένη Μητρίτσα, Τοπογράφο Μη¬ 
χανικό της Κτηματικής Υπηρεσίας Λέσβου. 

13. Το Φ.544.5/383/04/Σχ.528/27.4.2004 έγγραφο του 
Γ.Ε.Ν., αποφασίζουμε: 

Επικυρώνουμε την από 21.5.2004 Έκθεση της κατά το 
άρθρο 3 του Ν. 2971/2001 αρμόδιας Επιτροπής περί χά¬ 
ραξης των ορίων αιγιαλού και παραλίας, στη περιοχή «ΠΑ¬ 
ΡΑΛΙΑ ΜΗΘΥΜΝΑΣ», Δήμου Μήθυμνας, νήσου Λέσβου, 
Νομού Λέσβου, καθώς επίσης και το απά Ιανουάριο του 
2004 τυπογραφικά - υψομετρικά τοπογραφικό διάγραμ¬ 
μα, κλίμακας 1:500, το οποίο έχει συνταχθεί από τον Μιχά- 
λη Χατζέλλη, Τοπογράφο Μηχανικά, σε μία (1) πινακίδα, ε¬ 
λέγχθηκε ως προς για την ακρίβεια της αποτύπωσης και 
θεωρήθηκε στις 2.3.2004 απάτην Ελένη Μητρίτσα, Τοπο¬ 
γράφο Μηχανικά της Κτηματικής Υπηρεσίας Λέσβου. 

Στο τοπογραφικό αυτό διάγραμμα, καθορίστηκε απά 
την αρμοδία Επιτροπή: 

α) Η οριογραμμή του αιγιαλού με κόκκινη συνεχή πολυ¬ 
γωνική γραμμή και σημεία 1,2, 3, έως και 16. 

β) Η οριογραμμή της παραλίας με κίτρινη συνεχή πολυ¬ 
γωνική γραμμή και σημεία Τ, 2', 3'έως και 16'. 

γ) Ζώνη παραλίας πλάτους 10 μ. διότι δεν εξυπηρετού¬ 
νται οι σκοποί του άρθρου 1 παρ. 2 του Ν. 2971 /2001. 

Υπάρχουν κτίσματα εντός της ζώνης της παραλίας τα ο¬ 
ποία δεν εξαιρούνται. 

Η απόφαση αυτή μαζί με την έκθεση της Επιτροπής και 
το τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Μυτιλήνη, 8 Ιουλίου 2004 

Ο Γενικός Γραμματέας Περιφέρειας 
ΣΕΡΓΙΟΣ ΣΠΥΡΙΔΩΝ ΤΣΙΦΤΗΣ 


ΕΚΘΕΣΗ 

Επιτροπής καθορισμού αιγιαλού και παραλίας για τον κα¬ 
θορισμό των ορίων του αιγιαλού και της παραλίας, 
στην περιοχή «ΠΑΡΑΛΙΑ ΜΗΘΥΜΝΑΣ», Δήμου Μήθυ¬ 
μνας, νήσου Λέσβου, Νομού Λέσβου. Ενδιαφερόμε¬ 
νοι: α) ο Δήμος Μήθυμνας και β) οι Κωστάκης Νικόλα¬ 
ος και η Μαρία Χονδρονικόλα. 

Στη Μυτιλήνη την 21.5.2004, η Επιτροπή καθορισμού 
αιγιαλού και παραλίας η οποία σύμφωνα με το άρθρο 3 
του Ν. 2971/19.12.2001 αποτελείται απά τους: 

α) Σπυρίδωνα Καρδακάρη, ΠΕ/Α Εφοριακών, Προϊστά¬ 
μενο της Κτηματικής Υπηρεσίας Λέσβου, ως Πρόεδρο, 
β) Ελένη Μητρίτσα, ΠΕ/Α Μηχανικών, Τοπογράφο Μηχα¬ 
νικό, υπάλληλο Κτηματικής Υπηρεσίας Λέσβου, ως μέλος, 
γ) Αντώνιο Ξωχέλη, Πλωτάρχη Α.Σ., Αιμενάρχη Μυτιλή¬ 
νης, ως μέλος 

δ) Παρασκευά Βασιλέλλη, Προϊστάμενο της Διεύθυν¬ 
σης Πολεοδομίας της Ν.Α. Λέσβου, ως μέλος, 
ε) Ευστράτιο Δουλδούρη, Διευθυντή Χωροταξίας και 
Περιβάλλοντος της Γ ενικής Γ ραμματείας της Περιφέρει¬ 
ας Β. Αιγαίου, ως μέλος, και γραμματέα τον Γεώργιο Κα- 
ραγιάννη, ΠΕ/Α Μηχανικών, υπάλληλο της Κτηματικής Υ¬ 
πηρεσίας Αέσβου, συγκροτήθηκε βάση της Α.Π. 591/ 
11.3.2004 Απόφασης της Θικονομικής Επιθεώρησης Βο¬ 
ρείου Αιγαίου και αφού συγκλήθηκε με την υπ’ αριθμ. 
1139/20.5.2004 πρόσκληση του Προέδρου της, μετέβηκε 
επί τόπου στην προαναφερόμενη περιοχή την ίδια μέρα. 
Η Επιτροπή λαμβάνοντας υπόψη: 

1) α) Η Α.Π. 2307/26.11.1996 αίτηση του Δήμου Μήθυ¬ 


μνας, και β) Η από 17.2.2004 αίτηση των Κωστάκη Νικό¬ 
λαου και η Μαρίας Χονδρονικόλα, με τις οποίες ζητείται ο 
καθορισμός των ορίων του αιγιαλού και της παραλίας 
στην εν’ λόγω περιοχή 

2) Την από 10.7.1997 Έκθεση της κατά νόμον Επιτρο¬ 
πής καθορισμού αιγιαλού και παραλίας. 

3) Το Φ.544.5/639/98/Σχ.930/2.7.1998 έγγραφο του Γ.Ε.Ν. 

4) Την από 10.7.2003 Έκθεση Εφαρμογής Τίτλων Φερό- 
μενων ιδιοκτητών, στηνπεριοχή «ΠΑΡΑΛΙΑ ΜΗΘΥΜΝΑΣ», 
υπαλλήλων της Υπηρεσίας μας. 

5) Το τοπογραφικό - υψομετρικό διάγραμμα του Μιχαήλ 
Χατζέλλη, Τοπογράφου Μηχανικού, κλίμακας 1:500, που 
συντάχθηκε τον Ιανουάριο 2004, ελέγχθηκε για την ακρί¬ 
βεια της αποτύπωσης, και θεωρήθηκε απά την κα. Ελένη 
Μητρίτσα, Τοπογράφο Μηχανικό της Κτηματικής Υπηρε¬ 
σίας την 2.3.2004. 

6) Το Φ.544.5/383/04/Σχ.528/27.4.2004 έγγραφο του 
Γ.Ε.Ν. 

7) Τα στοιχεία καθορισμού αιγιαλού και παραλίας όπως 
ορίζονται λεπτομερώς στο άρθρο 9 του Ν. 2971/ 
19.12.2001 (ΦΕΚ285/19.12.2001 τ.Δ'): 

α) Την γεωμορφολογία του εδάφους, άτι δηλαδή η ακτή 
είναι ομαλή και αμμοκροκαλώδης. 

β) Το γεγονάς άτι στον συγκεκριμένο χώρο αιγιαλού δεν 
υπάρχουν παράκτιοι φυσικοί πόροι. 

γ) Το γεγονός ότι η εν λόγω ακτή βρίσκεται στα νότια α¬ 
νοιχτού πελάγους και επηρεάζεται απά ανέμους Νάτιους, 
Νοτιοδυτικούς, που φτάνουν τα 7 έως 8 μποφόρ. 

δ) Τη μορφολογία του πυθμένα, ότι δηλαδή σε μικρή α¬ 
πόσταση από την ακτή είναι ομαλός, αβαθής και καταλή¬ 
γει με ομαλή κλίση σε μεγάλο βάθος. 

ε) Το ανάπτυγμα του κυματισμού, που είναι έντονο με το 
ύψος των κυμάτων να κυμαίνεται από 1 Ίι έως 2 μέτρα, 
στ) Τη μη ύπαρξη τεχνικών έργων στηνπεριοχή. 
ζ) Το γεγονός ότι στην περιοχή δεν υπάρχουν εγκεκρι¬ 
μένες χωροταξικές κατευθύνσεις, ούτε χρήσεις γης που 
επηρεάζουν την παράκτια ζώνη. 

η) Το άτι στην περιοχή υφίστανται ξενοδοχειακές μονάδες 
και η συγκεκριμένη περιοχή είναι ανεπτυγμένη τουριστικά. 
Καθορίζει 

Επίτου παραπάνω τοπογραφικού διαγράμματος: 

1. Με συνεχή κόκκινη πολυγωνική γραμμή, την οριο- 
γραμμή του αιγιαλού, με κορυφές 1,2,3, ...έως και 16. 

2. Με συνεχή κίτρινη πολυγωνική γραμμή, την οριο- 
γραμμή της παραλίας, με κορυφές Τ, 2', 3' ...16', η οποία 
έχει σταθερή απόσταση δέκα (10) μέτρων από την οριο- 
γραμμή του αιγιαλού, επειδή δεν εξυπηρετούνται οι σκο¬ 
ποί που αναφέρονται στο άρθρο 1 του Ν. 2971/19.12.2001 
(ΦΕΚ 285/19.12.2001 τ.Δ'). 

3. Υπάρχουν κτίσματα εντός της ζώνης της παραλίας τα 
οποία δεν εξαιρούνται. 

4. Η εξάρτηση έγινε απά το κρατικά τριγωνομετρικά δί¬ 
κτυο. 

Η Επιτροπή 
Θ Πράεδρος 

ΣΠΥΡΙΔΩΝ ΚΑΡΔΑΚΑΡΗΣ 
Τα Μέλη 

ΕΑΕΝΗ ΜΗΤΡΙΤΣΑ 
ΑΝΤΩΝΙΟΣ ΞΩΧΕΛΗΣ 
ΠΑΡΑΣΚΕΥΑΣ ΒΑΣΙΑΕΑΛΗΣ 
ΕΥΣΤΡΑΤΙΟΣ ΔΟΥΑΔΟΥΡΗΣ 

Αριθ. οικ. 5128 (2) 

Τροποποίηοτη εγκεκριμένου σχεδίου Πόλεως και χρήσε¬ 
ων γης στα Ο.Τ 1151, 1151α, 1151γ, 1152 και 1312 
(πρώην Βιομηχανία Λαδόπουλου). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΑΛΑΔΟΣ 

Έχοντας υπόψη: 

1. Το Ν. 2503/1997 (ΦΕΚ107 Α/3.5.1997) «Διοίκηση, ορ¬ 
γάνωση, στελέχωση της Περιφέρειας, ρύθμιση θεμάτων 
γιατηντσπική αυτοδιοίκηση και άλλες διατάξεις». 

2. Τις διατάξεις του Ν. Δ/τοςτης 17.7.1923, όπως μετα¬ 
γενέστερα τροποποιήθηκαν και ειδικότερα το άρθρο 3 
αυτού. 

3. Τον Ν. 1622/1986 (ΦΕΚ 92/14.7.1986) «Τοπ. Αυτοδ. 
Περιφ. Ανάπτυξη και Δημοκρατικός Προγραμματισμός». 

4. Το Ν. 2508/1997 (ΦΕΚ 124 Α'/13.6.1997), «Βιώσιμη σι- 
κιστική ανάπτυξη των πόλεων κλπ.», άρθρο 25, παρ. 9.α , 
σε συνδυασμό μετσ Ν. 2831/2000 όπως ισχύει μετά το Ν. 
3044/2002. 

5. Τις διατάξεις του Ν. 2831/13.06.2000 (ΦΕΚ 140 Α'), 
άρθρο 29 αυτού «άσκηση αρμοδιοτήτων πολεοδομικού 
σχεδιασμού» όπως αντικαταστάθηκε με το Ν. 3044/2002 
(ΦΕΚ197Α). 

6. Τις υπ’ αριθμ. 1204/24.2.1999 (ΦΕΚ 266 Β') και οικ. 301 
Γ.Γ. 15.9.1998 (ΦΕΚ 138 Β72.10.1998) αποφάσεις «μεταβί¬ 
βαση εξουσίας προς υπογραφή του Γεν. Γραμ. Περιφ. 
Δυτ. Ελλάδος». 

7. Την υπ’ αριθμ. οικ. 1082/13.2.2004 απάφαση Γεν. Γραμ- 
ματέα καιτηντροποποιητική αυτής οικ. 2613/16.4.2004 πε¬ 
ρί συγκρότησης του Περιφερειακού Συμβουλίου ΧΟΠ Δυτ. 
Ελλάδος. 

8. Τις διατάξεις του Ν. 2831/13.6.2000 (ΦΕΚ 140 Α) άρ¬ 
θρο 29 αυτού «άσκηση αρμσδιοτήτων πολεοδομικού σχε- 
διασμού» όπως αντικαταστάθηκε με το Ν. 3044/2002 
(ΦΕΚ197Α). 

9. Τις υπ’ αριθμ. 314/30.5.2002, 614/17.9.2002 και 530/ 
9.7.2003 αποφάσεις του Δημοτικού Συμβουλίου Πατρών 
με τις οποίες γνωμοδοτεί υπέρ της τροποποίησης του ρυ¬ 
μοτομικού σχεδίου καθώς και την τήρηση της νόμιμης 
διαδικασίας. 

10. Την υπ’ αριθμ. ΔΥ 3188/04/9.6.2004 εισήγηση της ΔΙ- 
ΠΕΧΩ στο Περιφερειακό ΣΧΟΠ. 

11. Την γνωμοδότηση του Περιφερειακού ΣΧΟΠ που 
φαίνεται στην παρ. 10 του αριθ. 2/10.6.2004 πρακτικού. 

12. Το υπ’ αριθμ. 17363/Δ369/23.6.2004 έγγραφο του 
Δήμου Πατρέων. 

13. Το γεγονός ότι, με την παρούσα τροποποίηση δεν 
προκαλείται δαπάνη σε βάρος του κρατικού προϋπολογι¬ 
σμού και του οικείου ΟΤΑ, αποφασίζουμε: 


Εγκρίνουμε την τροποποίηση του σχεδίου πόλεως Πα¬ 
τρών στην περιοχή της πρώην Βιομηχανίας Ααδόπουλου 
ήτοι στα Ο.Τ. 1151, 1151α, 1151 γ, 1312 όπως φαίνεται 
στο συνημμένο σχέδιο με αλλαγή χρήσεων γης. 

Συγκεκριμένα εγκρίνουμε: 

1) Την τροποποίηση των εγκεκριμένων ρυμοτιμικών και 
οικοδομικών γραμμών των Ο.Τ 1151, 1151α, 1151γ και 
1312 με αναδιάταξη αυτών καθώς και των κοινοχρήστων 
χώρων που τα περιβάλλουν με ταυτάχρονη επαύξηση 
τους, προκειμένου: 

α) να γίνει καλλίτερη προσαρμογή στην υφιστάμενη κτι- 
ριακή κατάσταση για να είναι δυνατόν να αποκαταστα- 
θσύν και αξιοποιηθούν προς ικανοποίηση των αναγκών 
της Πολιτιστικής πρωτεύσυσας και της πόλης γενικότερα 
τα παλαιό βιομηχανικά κτίρια Ααδόπουλου, η πρώην βίλ- 
λα Ααδόπουλου (νυν ιδιοκτησίας Εμπορικής Τράπεζας) 
και το κτίριο του πρώην Πτωχοκομείου (νυν Κωνσταντο- 
πούλειο Ίδρυμα). 

β) να γίνει ορθότερη χωροθέτηση του Δημοτικού Σχο¬ 
λείου και του Νηπιαγωγείου της περιοχής με την ενοποί¬ 
ηση και μετατόπιση τους από το πρόσωπο της Ακτής Δυ- 
μαίων όπου η λειτουργία τους ήταν προβληματική στο νέο 
Ο.Τ 1312 στην Ανατολική οπίσθια πλευρά της ρυθμιζόμε- 
νης περιοχής και ταυτόχρονα μετατροπή του χώρου που 
αυτά καταλαμβάνουν σε κσινόχρηστο χώρο μαζί με τμή¬ 
μα του Ο.Τ 1151 στο πρόσωπο της Ακτής Δυμαίων, ο ο¬ 
ποίος κοινόχρηστος χώρος δεν θα χρησιμοποιείται ως 
χώρος στάθμευσης. 

2) Την αλλαγή των χρήσεων γης από αμιγή κατοικία σε 
χρήση Πολεοδομικσύ Κέντρου στο Ο. Τ 1151 για τις ανά¬ 
γκες της πολιτιστικής Πρωτεύουσας, ενώ στο Ο.Τ. 1152, 
ήτοι σε αυτό των διατηρητέων κτιρίων της Εμπορικής 
Τράπεζας (πρώην βίλλας Ααδόπουλου) και του Κωνστα- 
ντοπουλείου Ιδρύματος (πρώην Πτωχοκομείου) επιβάλ¬ 
λονται οι χρήσεις των παραγράφων 4,6,7,10 του άρθρου 
4 του από 23.2.1987 Π.Δ/τος (ΦΕΚ 166 Δ') ήτοι Γ ραφείων, 
Τραπεζών. Ασφαλειών, Κοινωφελών Οργανισμών, εστια¬ 
τορίων, Αναψυκτηρίων, Πολιτιστικών κτιρίων και εν γένει 
πολιτιστικών Εγκαταστάσεων. 

Με την ως άνω τροπσποίηση αναβαθμίζεται η περιοχή 
και αξιοποιείται το υφιστάμενο κτιριακό δυναμικό, μειώ¬ 
νεται ο Συντελ .Δόμησης και αυξάνονται οι κοινόχρηστοι 
χώροι. 

Το παρόν να δημοσιευθεί στην Εφημερίδα της Κυβερ- 
νήσεως μαζί με το συνοδευτικό σχέδιο του. 

Πάτρα, 8 Ιουλίου 2004 

Ο Γ ενικός Γ ραμματέας Περιφέρειας 
ΠΑΝ.ΚΑΒΒΑΔΑΣ 

